Só lyk syfer vir moorde op vroue, kinders | Netwerk24
Só lyk syfer vir moorde op vroue, kinders
Deur Philda Essop 30 Augustus 2018 06:45
Bykans 4 000 vroue en kinders is binne ’n jaar in Suid-Afrika vermoor.
Statistieke wat die polisie Woensdag in die parlement bekendgemaak het toon dat 3 915 vroue en kinders tussen 1 April 2017 en 31 Maart 2018 vermoor is.
Die meeste van die moorde (op vroue en kinders) – 886 - het in KwaZulu-Natal plaasgevind gevolg deur die Oos-Kaap (730), Gauteng (657), die Wes-Kaap (649), die Vrystaat (254), Noordwes (231), Mpumalanga (217), Limpopo (215) en die Noord-Kaap (76).
Die getal moorde op vroue het landwyd met 11% toegeneem van 2 639 in die 2016-’17-boekjaar tot 2 930 in die 2017-'18-boekjaar.
Moorde op kinders het in dieselfde tydperk met 17,4% gestyg van 839 tot 985.
Die meeste moorde op kinders het in die Wes-Kaap voorgekom. Dié syfer het van 192 in die 2016-'17-boekjaar tot 279 in die 2017-'18-boekjaar gestyg. In KwaZulu-Natal het dit in die ooreenstemmende tydperk van 157 tot 221 gestyg en in die Oos-Kaap van 148 tot 180.
Meer oor: Geweld Teen Kinders | Geweld Teen Vroue | Statistieke | Moorde
Kroonstad-moord: Tuinier ‘is briljante strateeg’
‘Ontwisbare bewyse kan Oscar uit tronk kry' - pa